open-index/open-wikipedia-markdown huggingface dataset:
ক্ষীরের পুতুল

***ক্ষীরের পুতুল***  হল শিশুদের জন্যে একটা কল্প উপন্যাস যা অবনীন্দ্রনাথ ঠাকুর  ১৮৯৬ খ্রিষ্টাব্দে লিখেছিলেন।  ক্ষীরের পুতুলকে একটা সেরা শিল্পকর্ম বলে মনে করা হয়  এবং বাংলা ভাষায় শিশু সাহিত্যিকদের একটা বৈশিষ্ট্যপূর্ণ রচনাও বটে।  চিনির পুতুল, দুয়োরানির ভাগ্য এবং এক চতুর ও অসাধারণ বানর সম্পর্কে ক্ষীরের পুতুল একটা সহজ এবং মর্মস্পর্শী গল্প। আদি ব্রাহ্মসমাজ প্রেস এই বইটা প্রথম প্রকাশ করেছিল। পরবর্তীকালে এটি অন্যান্য ভাষায় অনূদিত হয়।  

## পটভূমি
দীপনগরের রাজার দুই রানি ছিল, একজন সুয়োরানি এবং অন্যজন দুয়োরানি। রাজা সুয়োরানিকে ৭টা প্রাসাদ, ৭০০ পরিচারিকা, ৭ রাজ্য থেকে সেরা অলঙ্কার, ৭টা উদ্যান এবং ৭টা রথ উপহার দিয়েছিলেন। তিনি দুয়োরানিকে অবহেলা করেছিলেন এবং তাকে একটা ভাঙা ঘর, একটা বধির ও বোবা দাসী, ছেঁড়া পোশাক এবং নোংরা বিছানা দিয়েছিলেন।

## অনুবাদসমূহ
ফরাসি - *লা পৌপী ডি ফ্রমেজ* 

সুইডিশ - *অস্টডোকান* 

## উন্নতি
অবনীন্দ্রনাথ ছিলেন রবীন্দ্রনাথ ঠাকুরের ভ্রাতুষ্পুত্র, তিনি মৃণালিনী দেবীর মৃত্যুর পর তার ডায়েরিতে এই গল্পটি দেখেছিলেন। উপন্যাসটা তার ডায়েরিতে লিখিত গল্প অবলম্বনে রচিত হয়েছে।  বইটার চিত্রকর্ম  করেছিলেন অবনীন্দ্রনাথ ঠাকুর। [পাতা আবশ্যক] 

## তথ্যসূত্র

## বহির্সংযোগসমূহ

* চিত্রণ আশীষ সেনগুপ্ত 
* 

বিষয়শ্রেণী:বাংলা ভাষার উপন্যাস
বিষয়শ্রেণী:ভারতীয় শিশুতোষ উপন্যাস
বিষয়শ্রেণী:১৯শ শতাব্দীর ভারতীয় উপন্যাস
বিষয়শ্রেণী:বাংলা সাহিত্য
বিষয়শ্রেণী:শিশুতোষ কল্প-উপন্যাস
বিষয়শ্রেণী:ভারতীয় লোককাহিনি
বিষয়শ্রেণী:ভারতীয় সাহিত্য
বিষয়শ্রেণী:চলচ্চিত্রে গৃহীত ভারতীয় উপন্যাস
বিষয়শ্রেণী:টেলিভিশন অনুষ্ঠানে অভিযোজিত ভারতীয় উপন্যাস
বিষয়শ্রেণী:ভারতীয় কিংবদন্তি
চেস্টার ওয়াটসন

**চেস্টার ডোনাল্ড ওয়াটসন** (; জন্ম: ১ জুলাই, ১৯৩৮) ওয়েস্টমোরল্যান্ডের নেগ্রিল এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৬০ থেকে ১৯৬২ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন **চেস্টার ওয়াটসন**।

## প্রথম-শ্রেণীর ক্রিকেট
১৯৫৮-৫৯ মৌসুম থেকে ১৯৬৩-৬৪ মৌসুম পর্যন্ত চেস্টার ওয়াটসনের প্রথম-শ্রেণীর খেলোয়াড়ী জীবন চলমান ছিল। নিয়মিত উইকেট পেলেও এরজন্যে তাকে বেশ রান খরচ করতে হয়েছিল। ওয়েস হলের তুলনায় কিছুটা কম গতিতে ইয়র্কার সহযোগে বোলিং কর্মে অগ্রসর হতেন।

## আন্তর্জাতিক ক্রিকেট
সমগ্র খেলোয়াড়ী জীবনে সাতটিমাত্র টেস্টে অংশগ্রহণ করেছেন চেস্টার ওয়াটসন। ৬ জানুয়ারি, ১৯৬০ তারিখে ব্রিজটাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৬ ফেব্রুয়ারি, ১৯৬২ তারিখে পোর্ট অব স্পেনে সফরকারী ভারত দলের বিপক্ষে সর্বশেষ টেস্টে অংশ নেন তিনি।

ফাস্ট বোলার চেস্টার ওয়াটসন ওয়েস হলের সাথে একত্রে বোলিং উদ্বোধনে নামতেন। ১৯৫৯-৬০ মৌসুমে ইংল্যান্ড দল ওয়েস্ট ইন্ডিজ গমন করে। এ দুজন ইংরেজদের ব্যাটিং মেরুদণ্ড তছনছ করে ছেড়ে দেন। পাঁচ টেস্টের সবকটিতেই তার অংশগ্রহণ ছিল। এ সিরিজে ১৬ উইকেট লাভ করেছিলেন তিনি। ইংরেজ ব্যাটসম্যান কেন ব্যারিংটন তার বল যথাযথভাবে মোকাবেলা করতে ব্যর্থ হলে কনুইয়ে জখমপ্রাপ্ত হন। পরবর্তীকালে বিখ্যাত ওয়েস্ট ইন্ডিয়ান অল-রাউন্ডার গ্যারি সোবার্স এ প্রসঙ্গে মন্তব্য করেন যে, ওয়েস্ট ইন্ডিজের পিচের সাথে অপরিচিত থাকায় ইংরেজ ব্যাটসম্যানদের নাকানিচুবানি খেতে হয়েছিল।

এরপর, ১৯৬০-৬১ মৌসুমে অস্ট্রেলিয়া গমন করেন। তবে, ঐ সফরে একটিমাত্র খেলায় অংশ নেয়ার সুযোগ ঘটেছিল তার। টেস্ট ক্রিকেটের ইতিহাসের বিখ্যাত প্রথম টাই টেস্টে তার অংশগ্রহণ ছিল। ৪০ বছরে পর ২০ নভেম্বর, ২০০০ তারিখে ব্রিসবেনে জেরি আলেকজান্ডার, ল্যান্স গিবস, চেস্টার ওয়াটসন ও জ্যাকি হেনড্রিক্স একত্রে মিলিত হয়েছিলেন। ১৯৬১-৬২ মৌসুমে সফরকারী ভারতের বিপক্ষে শেষবারের মতো খেলেন।

## অবসর
১৯৬১ সালে ইংল্যান্ডের ল্যাঙ্কাশায়ার লীগে চার্চ দলের পক্ষে খেলতে শুরু করেন। খুব কমই দেশে ফিরতেন। ফলশ্রুতিতে, ক্যারিবীয় দলের পক্ষে আন্তর্জাতিক ক্রিকেটে অংশগ্রহণের জন্যে দাবীদার হতে পারেননি। ল্যাঙ্কাশায়ারে অবস্থানকালে হিসাবরক্ষণ বিষয়ে সনদপ্রাপ্ত হন। খেলোয়াড়ী জীবন শেষে এ পেশায় থেকে বিশ্বব্যাপী ভ্রমণ করতে থাকেন। পরবর্তীকালে জ্যামাইকান কন্ট্রোল বোর্ডের সভাপতির দায়িত্ব পালন করেছিলেন।

## তথ্যসূত্র

## গ্রন্থপঞ্জি
* Sobers, G. (1988) *Sobers: Twenty years at the top*, Pan Books: London. .

## আরও দেখুন
* জনি মার্টিন
* শেন ওয়াটসন
* এম. জে. কে. স্মিথ
* ত্রিনিদাদ ও টোবাগো জাতীয় ক্রিকেট দল
* ওয়েস্ট ইন্ডিয়ান টেস্ট ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৩৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:কমনওয়েলথ একাদশের ক্রিকেটার
বিষয়শ্রেণী:জামাইকার ক্রিকেটার
বিষয়শ্রেণী:জ্যামাইকান ক্রিকেটার
বিষয়শ্রেণী:দিল্লির ক্রিকেটার
বিষয়শ্রেণী:ভারতীয় ক্রিকেটার
আমিরগঞ্জ জমিদার বাড়ি

**আমিরগঞ্জ জমিদার বাড়ি** বাংলাদেশ এর নরসিংদী জেলার রায়পুরা উপজেলার আমিরগঞ্জ গ্রামে অবস্থিত এক ঐতিহাসিক জমিদার বাড়ি। 

## ইতিহাস
তিন ভাই জমিদার সদর উদ্দীন ভূইয়া, হাজী মহব্বত আলী ভূইয়া ও হাজী মুন্সী সায়েবুল্লাহ ভূইয়া মিলে এই জমিদার বাড়ি প্রতিষ্ঠা করেন। এই জমিদার বাড়ির ভবন তৈরির কাজ শুরু হয় ১৯১৯ সালে এবং শেষ ১৯২৫ সালে। এই তিন জমিদার পাট ও ঠিকাদারি ব্যবসা করতেন। যার মাধ্যমে তারা প্রচুর ধন-সম্পত্তির মালিক হন।

## তথ্যসূত্র

বিষয়শ্রেণী:জমিদার বাড়ি
কাদের আব্দোল্লাহ

থাম্ব|Kader Abdolah and his daughter Bahar Abdolah.

হোসেন সাদজাদী ঘায়েম্মাঘামি ফারাহানি (ফার্সী: قائم‌مقامی فراهانی‎),যিনি **কাদের আব্দুল্লাহ** নামেই অধিক পরিচিত। তিনি তেহরানে পদার্থবিজ্ঞান অধ্যয়ন করেছিলেন এবং ছাত্র প্রতিরোধ আন্দোলনে সক্রিয় ছিলেন। তিনি ১৯৮৫ সালে স্বদেশ থেকে পালানোর আগে খোমেনি শাসনামলে নিজের জীবন সম্পর্কে দুটি উপন্যাস প্রকাশ করেছিলেন; এর তিন বছর পরে তিনি নেদারল্যান্ডসে এসে, তিনি দ্রুত ডাচ ভাষা আয়ত্ত করেছিলেন এবং এতে লেখালেখি শুরু করেছিলেন। তিনি ডি এডেলারস (Eagles, ১৯৯৩) এর মাধ্যমে সাহিত্য জগতে আত্মপ্রকাশ করেছিলেন, এটি ছিলো একটি ছোটগল্পের সংকলন; যা ছিলো বছরের সেরা বিক্রিত ডিবিউট বই। এই বইয়ের জন্য তিনি গোল্ডেন ডগ-এয়ার অ্যাওয়ার্ড অর্জন করেছিলেন। তারপর থেকে তিনি ছোট-গল্পের সংকলন দে মেইজেজেস এন ডি পারটিজেনেন (দ্য গার্লস অ্যান্ড পার্টিসানস, ১৯৯৫) এবং দে রিইস ভ্যান দে লেজ ফ্ল্যাসেন (উপন্যাস জার্নি অফ দ্য এম্পটি বটলস, ১৯৯৭) উপন্যাস, Spijkerschrift (কিউনিফর্ম, ২০০০) প্রকাশ করেছেন, যা ই ডু পেরেরন পুরস্কার এবং হিট হুইস ভ্যান দে মস্কি (The House of the Mosque, ২০০৬) পুরস্কৃত হয়েছিল। ২০০৮ সালে তিনি নবী মোহাম্মদ সম্পর্কে ডি বডস্প্যাপার (ম্যাসেঞ্জার) প্রকাশ করেছিলেন এবং কোরআনের একটি বিকল্প অনুবাদ আরও সংযমী ও ‘মানবিক’ ইসলামকে তুলে ধরেছে। আব্দোল্লাহর কাজ ২০ টিরও বেশি ভাষায় প্রকাশিত হয়েছে।

## বইসমূহ
* ১৯৯৩ – *দে আদেলার্স*
* ১৯৯৫ – *দে মেইসজেস এন দে পার্টিজানেন*
* ১৯৯৭ – *দে রেইদ ভ্যান দে লেগে ফ্লেসেন*
* ১৯৯৮ – *মীর্যা*
* ২০০০ – *স্পিজকারশ্রিফ্ট* (২০০৬ সালে ইংরেজি অনুবাদ- "My Father's Notebook")
* ২০০১ – *দে কফার*
* ২০০১ – *ঈন টুইন ইন জী*
* ২০০২ – *কেলিলে এন ডেমনে*
* ২০০২ – *সোফিয়াস ড্রোয়ে ভ্রুগটে*
* ২০০৩ – *পোর্ট্রেটেন এন ঈন ওউডে ড্রুম*
* ২০০৫ – *কারাভান*
* ২০০৫ – *[[মসজিদের ঘর]]*
* 2008 – *De boodschapper: een vertelling / de Koran: een vertaling*. A two volume set: *De boodschapper: een vertelling* ('The Messenger: a narration') about the life of the prophet Mohammed, and *de Koran: een vertaling* ('The Qur'an: a translation'), Abdolah's Dutch translation of the Qur'an
* 2011 – *De koning*
* 2011 – **
* 2014 – *Papegaai vloog over de IJssel*
* 2016 – *Salam Europa!*
* 2018 – *Het pad van de gele slippers*

## তথ্যসূত্র

বিষয়শ্রেণী:১৯৫৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইরানি লেখক
বিষয়শ্রেণী:নেদারল্যান্ডে ইরানি অভিবাসী
করোটিক স্নায়ু

**করোটিকা স্নায়ু** () বা **ক্রেনিয়াল নার্ভ** হচ্ছে সেসকল স্নায়ু যা সরাসরি মস্তিষ্ক থেকে উদ্ভূত। ব্রেইনস্টেম থেকে উদ্ভূত স্নায়ুগুলোও এর মধ্যে অন্তর্ভুক্ত। উল্লেখ্য, করোটিকা স্নায়ুগুলোর মধ্যে দশটির উৎপত্তিস্থল-ই ব্রেইনস্টেম। করোটিকা স্নায়ু মেরু স্নায়ু থেকে আলাদা, কারণ মেরু স্নায়ু সুষুম্নাকাণ্ডের বিভিন্ন অংশ থেকেও সৃষ্টি হয়। মস্তিষ্ক ও শরীরের বিভিন্ন অংশের মধ্যে তথ্য আদানপ্রদানে করোটিকা স্নায়ু কাজ করে, যার মধ্যে প্রাথমিক কাজটি হচ্ছে শরীরের মাথা ও ঘাড়ের অংশের সাথে তথ্য আদানপ্রদান করা।

মেরু স্নায়ু ক্রমানুসারে মেরুরজ্জু থেকে উৎপন্ন হয়। এদের মধ্যে মাথার (সি১) সবচেয়ে কাছের মেরু স্নায়ুর উৎপত্তি প্রথম কশেরুকার ওপরের ফাঁকা স্থান থেকে। অপরদিকে করোটিকা স্নায়ুর উৎপত্তি এই অংশের উপরের অংশে অবস্থিত কেন্দ্রীয় স্নায়ুতন্ত্র থেকে। প্রত্যেকটি করোটিকা স্নায়ুর উৎপত্তি জোড়াবদ্ধভাবে ও মস্তিষ্কের উভয় পাশ থেকে। বিভিন্ন সংজ্ঞা অনুসারে মানুষের শরীরে বারো থেকে তেরো জোড়া করোটিকা স্নায়ু রয়েছে যেগুলোকে সাধারণত রোমান সংখ্যা (I – XII) দ্বারা নির্দেশ করা হয়। কিছু ক্ষেত্রে এই ক্রম শুরু হয় শূন্যতম করোটিকা স্নায়ু থেকে যা টার্মিনাল স্নায়ু (0) বা ক্রেনিয়াল নার্ভ জিরো নামেও পরিচিত। করোটিকা স্নায়ুর এই ক্রম মস্তিষ্কে তাদের উৎপত্তিস্থলের ক্রমের ওপর ভিত্তি করে সৃষ্ট যা মস্তিষ্কের সামনের অংশ (অগ্রমস্তিষ্ক) থেকে শুরু হয়ে পেছনের অংশ (ব্রেইনস্টেম) পর্যন্ত বিস্তৃত।

টার্মিনাল স্নায়ু (0), অলফ্যাক্টরি স্নায়ু (I), ও অপটিক স্নায়ুর (II) সৃষ্টি গুরুমস্তিষ্ক বা অগ্রমস্তিষ্ক থেকে এবং বাকি দশ জোড়া করোটিকা স্নায়ুর সৃষ্টি ব্রেইনস্টেম থেকে যার অবস্থান মস্তিষ্কের নিচের অংশে।

করোটিকা স্নায়ুগুলো প্রান্তীয় স্নায়ুতন্ত্রের (পিএনএস) একটি অংশ হিসেবে বিবেচিত, যদিও গঠনগত দিক থেকে অলফ্যাক্টরি (I), অপটিক (II) ও ট্রাইজেমিনাল (V) স্নায়ুগুলো কেন্দ্রীয় স্নায়ুতন্ত্রের (সিএনএস) অংশ।

## স্নায়ুগুলোর তালিকা

## তথ্যসূত্র

## বহিঃসংযোগ

* ক্রেনিয়াল নার্ভ (ইয়েল স্কুল অফ মেডিসিন)
নবীগঞ্জ সরকারী কলেজ

**নবীগঞ্জ সরকারী কলেজ** (Nabiganj Government College) নবীগঞ্জ সরকারি কলেজ হল  হবিগঞ্জ জেলার অন্তর্ভুক্ত নবীগঞ্জ উপজেলায় অবস্থিত একটি স্বনামধন্য  সরকারি কলেজ। পূর্বে এটি *নবীগঞ্জ ডিগ্রি কলেজ* নামে পরিচিত ছিল। কলেজটি ১৯৮৪ সালে স্থাপিত হয়। এবং কলেজটি ২০১৮ সালে সরকারিকরণ করা হয়। বর্তমানে এই কলেজে উচ্চমাধ্যমিক স্নাতক ও স্নাতক পাস (ডিগ্রি)  মিলিয়ে ২০০০ বা তার বেশি শিক্ষার্থী অধ্যয়ন করছেন। কলেজটিতে সিলেট মাধ্যমিক ও উচ্চমাধ্যমিক শিক্ষা বোর্ডের অধীনে উচ্চমাধ্যমিক (HSC)  এবং জাতীয় বিশ্ববিদ্যালয়ের অধীনে স্নাতক ও স্নাতক পাস ( ডিগ্রি)  কার্যক্রম পরিচালিত হয়।

অধ্যক্ষ - মো: সফর আলী (ভারপ্রাপ্ত)

এই কলেজটি নবীগঞ্জ পৌরসভার অন্তর্ভুক্ত এবং শহরের অদূরেই  অবস্থিত। এটি ১০ একর জমির উপর অধিষ্ঠিত।

## তথ্যসূত্র

বিষয়শ্রেণী:হবিগঞ্জ জেলার মহাবিদ্যালয়
এ কে আজিজুল হক

থাম্ব|এ কে আজিজুল হক
**এ কে আজিজুল হক** (জন্ম :২৯ মার্চ ১৯২৯ - মৃত্যু :১৯ জুলাই ২০১৩) বাংলাদেশের তৃতীয় কম্পট্রোলার এন্ড অডিটর জেনারেল (জিএসি) ছিলেন বাংলাদেশ ।  তিনি ১৯৮৩ সালের ১ জানুয়ারি বাংলাদেশের মহা হিসাব-নিরীক্ষক ও নিয়ন্ত্রক হিসাবে শপথ গ্রহণ করেন এবং ১৯৯৯ সালের ২৯ মার্চ অবসর গ্রহণ করেন।

## শিক্ষা ও কর্মজীবন
এ কে আজিজুল হক বাংলাদেশ সরকারের অর্থ মন্ত্রণালয়ের অভ্যন্তরীণ সম্পদ বিভাগের সচিব এবং জাতীয় রাজস্ব বোর্ডের চেয়ারম্যান, অতিরিক্ত সচিব, অর্থ মন্ত্রণালয় এবং বাংলাদেশ ও পাকিস্তান সরকারের বিভিন্ন সিনিয়র পদেও দায়িত্ব পালন করেছেন। তিনি ঢাকা বিশ্ববিদ্যালয় থেকে ইংরেজি সাহিত্যে স্নাতক এবং স্নাতকোত্তর ডিগ্রি অর্জন করেছেন এবং ম্যানচেস্টার বিশ্ববিদ্যালয় থেকে অর্থনৈতিক বিকাশের একটি স্নাতকোত্তর ডিপ্লোমা করেছেন।

## ব্যক্তিগত জীবন
এ কে আজিজুল হক ১৯২৯ সালের ২৯ শে মার্চ জন্মগ্রহণ করেন।

## মৃত্যু

আজিজুল হক ১৯ জুলাই ২০১৩ মৃত্যুবরণ করেন। 

## তথ্যসূত্র


বিষয়শ্রেণী:ম্যানচেস্টার বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০১৩-এ মৃত্যু
বিষয়শ্রেণী:১৯২৯-এ জন্ম
বিষয়শ্রেণী:বাংলাদেশের রাজনৈতিক পদাধিকারী
জ্যোতির্বৈজ্ঞানিক প্রপঞ্চ

সাধারণভাবে একটি মহাজাগতিক বস্তুতে সংঘটিত বা মহাজাগতিক বস্তু সংশ্লিষ্ট কোন ঘটনাকে **জ্যোতির্বৈজ্ঞানিক প্রপঞ্চ** বা **মহাজাগতিক প্রপঞ্চ** বলা যেতে পারে। চাঁদের হ্রাস-বৃদ্ধি, অমাবস্যা ও পূর্ণিমা, সুপারমুন, সূর্য ও চন্দ্রগ্রহণ, জ্যোতির্বৈজ্ঞানিক অতিক্রমণ ও অদৃশ্যকরণ, গ্রহের প্রতিযোগ (oppositions), গ্রহসংযোগ, উল্কা বৃষ্টি, গ্রহ-উপগ্রহের নিকট দিয়ে ধূমকেতুর গমন, পৃথিবীর অয়নান্ত ও বিষুব হল অতি আলোচিত কয়েকটি জ্যোতির্বৈজ্ঞানিক প্রপঞ্চ।

## তথ্যসূত্র

বিষয়শ্রেণী:জ্যোতির্বিজ্ঞান
বিষয়শ্রেণী:জ্যোতির্বৈজ্ঞানিক ঘটনা
বিষয়শ্রেণী:ভৌত ঘটনা
বিষয়শ্রেণী:অসম্পূর্ণ
আগুন (চলচ্চিত্র)

***আগুন*** হচ্ছে ২০১৯ সালের নির্মানাধীন একটি বাংলাদেশী চলচ্চিত্র। চলচ্চিত্রটি পরিচালনা ও চিত্রনাট্য লিখেছেন বদিউল আলম খোকন এবং দেশ বাংলা মাল্টিমিডিয়ার ব্যানারে প্রযোজনা করেছেন এনামুল হক আরমান। এটির কাহিনী ও সংলাপ লিখেছেন কমল সরকার। চলচ্চিত্রটিতে কেন্দ্রীয় চরিত্রে অভিনয় করেছেন শাকিব খান, জাহারা মিতু ও মিশা সওদাগর। এছাড়াও চলচ্চিত্রটিতে বিভিন্ন গুরুত্বপূর্ণ ভূমিকায় অভিনয় করেছেন আলীরাজ, সুচরিতা, সাদেক বাচ্চু, রেবেকা রউফ, আফজাল শরীফ, সুব্রত প্রমুখ।

## অভিনয়
* শাকিব খান
* জাহারা মিতু
* মিশা সওদাগর
* আলীরাজ
* সাদেক বাচ্চু
* সুচরিতা
* আফজাল শরীফ
* রেবেকা
* সুব্রত

## প্রযোজনা
২০১৯ সালের ২৯ জুলাই ঢাকার একটি পাঁচ তারকা হোটেলে *আগুন* চলচ্চিত্রের মহরৎ অনুষ্ঠিত হয়।

### অভিনয়শিল্পী নির্বাচন
*আগুন* চলচ্চিত্রের প্রধান চরিত্রের জন্য শাকিব খান ও জাহারা মিতু চুক্তিবদ্ধ হন। এটি জাহারা মিতু অভিনীত প্রথম চলচ্চিত্র। প্রাথমিক দিকে চলচ্চিত্রটিতে জনপ্রিয় অভিনেত্রী মৌসুমী ও অভিনেতা আমিন খানের অভিনয়ের কথা থাকলেও, পরে বিভিন্ন কারণ দেখিয়ে দুজনেই এতে অভিনয় করছেন না বলে গণমাধ্যমে জানান।

### চিত্রগ্রহণ
২০১৯ সালের ৫ আগস্ট বিএফডিসিতে চলচ্চিত্রটি প্রধান চিত্রায়ণ শুরু হয়। প্রথম দিনে শুটিংয়ে অংশ নেয় চলচ্চিত্রটির অভিনেতা শাকিব খান, মিতুসহ এটির অন্যান্য শিল্পীরা। প্রথম শিডিউলে এখানে টানা ১০ আগস্ট পর্যন্ত চিত্রায়ণ হয়।

২০১৯ সালের ২৭ সেপ্টেম্বর থেকে ইনানী বিচ, টেকনাফসহ কক্সবাজারের বিভিন্ন দর্শনীয় স্থানে চলচ্চিত্রটির দ্বিতীয় লটের দৃশ্যের চিত্র ধারণ হয়, ৭ অক্টোবর পর্যন্ত এখানে চিত্র ধারণ করা হয়। এরপর বাংলাদেশে কোভিড-১৯ এর বৈশ্বিক মহামারি এবং শাকিব খান যুক্তরাষ্ট্রে অবস্থানসহ নানা জটিলতায় চলচ্চিত্রটির শেষাংশের কাজ আটকে যায়। এরপর বাংলাদেশে কোভিড-১৯ এর বৈশ্বিক মহামারি পরিস্থিতি স্বাভাবিক ও শাকিব খান প্রায় দশ মাস যুক্তরাষ্ট্রে কাটিয়ে ২০২২ সালের আগষ্টে দেশে আসার পর চলচ্চিত্রটি শুরু হওয়ার সম্ভাবনা তৈরী হয়। এরপর ২০২২ সালের ৯ নভেম্বর জাহারা মিতুর একটি ফেইসবুক পোস্টের মাধ্যমে চলচ্চিত্রটির দৃশ্যধারণের কাজ শুরু হওয়ার বিষয়টি নিশ্চিত হওয়া যায়। চলচ্চিত্রটির সঙ্গে সম্পৃক্ত একজন বিডিনিউজ টোয়েন্টিফোর ডটকম জানায়, গাজীপুরের একটি রিসোর্টে ২০২২ সালের ৫ নভেম্বর থেকে চলচ্চিত্রটির তৃতীয় লটের শুটিং শুরু হয়, এবং ৬ ও ৭ নভেম্বর টানা তিনদিন এটির দৃশ্যধারণ করা হয়। এ লটে শাকিব খান ও মিশা সওদাগর তাদের ক্লাইম্যাক্স সিনের দৃশ্যধারণ করা হয়।

## তথ্যসূত্র

## বহিঃসংযোগ
* 

বিষয়শ্রেণী:বদিউল আলম খোকন পরিচালিত চলচ্চিত্র
বিষয়শ্রেণী:অপ্রকাশিত বাংলা ভাষার চলচ্চিত্র
প্রাগপুর ইউনিয়ন

**প্রাগপুর ইউনিয়ন** বাংলাদেশের খুলনা বিভাগের কুষ্টিয়া জেলার অন্তর্গত দৌলতপুর উপজেলার একটি ইউনিয়ন।

## অবস্থান ও সীমানা
দৌলতপুর উপজেলা সদর হতে সড়ক পথে ১৫.৯ কিঃ মিঃ দুরত্বে অবস্থিত। সীমানাঃ পূর্বে মথুরাপুর ইউনিয়ন, পশ্চিমে ভারতের পশ্চিমবঙ্গ সীমান্ত, উত্তরে রামকৃষ্ণপুর ইউনিয়ন, দক্ষিণে আদাবাড়িয়া ইউনিয়ন।

## ইতিহাস
কুষ্টিয়া জেলার অন্তর্গত দৌলতপুর উপজেলার ঐতিহ্যবাহী ইউনিয়ন ১নং প্রাগপুর ইউনিয়ন পরিষদ। স্থাপিত ১৯৫০ সালে। আজ প্রাগপুর ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তা আজও সমুজ্জ্বল।

## গ্রাম সমূহ
গ্রাম সংখ্যাঃ ১৮ টি । গ্রাম সমূহ –  চক বিলগাতুয়া, রঘুনাথপুর, চক জয়পুর, নতুন পাকুড়িয়া, গোপালপুর, জামালপুর, মাদাপুর, দাড়ের পাড়া, মিরের পাড়া, বিলগাতুয়া, ইসলাম নগর, পাকুড়ীয়া, মুসলিমনগর, গোড়ার পাড়া, জয়পুর, প্রাগপুর, মহিষকুন্ডি, ময়রামপুর।

## আয়তন ও জনসংখ্যা
আয়তন- ২৮ বর্গ কিঃ মিঃ। ৩৯৬৬২ জন (প্রায়) (২০১১ সালের আদম শুমারি অনুযায়ী) ।

## শিক্ষা
প্রাগপুর ইউনিয়নের শিক্ষার হার ৫১% (২০১১ এর শিক্ষা জরীপ অনুযায়ী)।

### শিক্ষা প্রতিষ্ঠান

* প্রাথমিক বিদ্যালয়ঃ সরকারী ১৩ টি
* মাধ্যমিক বিদ্যালয়ঃ  ০৮ টি
* মাদ্রাসাঃ ০৩ টি
* মসজিদ ১৯ টি
* মন্দির ০১ টি

## হাট বাজার
০৬ টি।

## খাল ও নদী

*পদ্মা নদী, মাথাভাঙ্গা নদী ।

## দর্শনীয় স্থান

*পদ্মা নদী, মাথাভাঙ্গা নদী 
*প্রাগপুর স্থলবন্দর

## আরও পড়ুন

* মহিষকুন্ডি
* প্রাগপুর

## তথ্যসূত্র

## বহিঃসংযোগ

বিষয়শ্রেণী:প্রাগপুর
বিষয়শ্রেণী:দৌলতপুর (কুষ্টিয়া) উপজেলার ইউনিয়ন
মুম্বই–চেন্নাই রেলপথ

**মুম্বই–চেন্নাই রেলপথ** চেন্নাই এবং মুম্বইকে সংযোগকারী রেলপথ, যা দাক্ষিণাত্য মালভূমির দক্ষিণ অংশ জুড়ে বিস্তৃত। এটি মহারাষ্ট্র, কর্ণাটক, তেলেঙ্গানা, অন্ধ্রপ্রদেশ এবং তামিলনাড়ু জুড়ে ১,২৮১ কিলোমিটার (৭৯৬ মাইল) বিস্তৃত।

## বিভাগ
মুম্বই–চেন্নাইকে সংযোগকারী ১,২৮১ কিমি (৬৯৬ মাইল) দীর্ঘ এবং ব্যস্ত ট্রাঙ্ক রেলপথকে ছোট অংশে বা বিভাগে বিভক্ত করা হয়েছে:

১. সেন্ট্রাল লাইন (মুম্বই শহরতলি রেলপথ)
২. মুম্বই দাদার-সোলাপুর বিভাগ
৩. সোলাপুর-গুনতাকাল বিভাগ
৪. গুনতাকাল-চেন্নাই এগমোর বিভাগ

## ইতিহাস
## বৈদ্যুতীকরণ
কল্যাণ-পুনে বিভাগটি ১৯৩০ সালে ১.৫ কেভি ডিসি ওভারহেড ব্যবস্থার মাধ্যমে বিদ্যুতায়িত হয়[3] এবং ২০১০ সালে এসি ওভারহেড ব্যবস্থায় রূপান্তরিত হয়।

পুনে-সোলাপুর-ওয়াদি লাইনটি বিদ্যুতায়ন করা হচ্ছে এশীয় উন্নয়ন ব্যাংক থেকে ১,৫০০ কোটি টাকা ঋণের মাধ্যমে। কাজটি ২০১২ সালে শুরু হয়। [৪] [৫]

পুনে-ওয়াদি-গুনতাকাল বিভাগে বিদ্যুতায়নের কাজ চলছে। ১ এপ্রিল ২০১২ সাল পর্যন্ত ৬৪১ কিলোমিটারের পুরো রুটটি কাজ সম্পূর্ণ হিসাবে দেখানো হয়।

২০০৮ সালে ১৬৮ কোটি টাকা ব্যয়ে ৩০৮ কিলোমিটার দীর্ঘ রেনিগুন্টা-গুনতাকাল অংশটি বিদ্যুতায়নের ঘোষণা দেওয়া হয়। রেনিগুন্টা-নন্দলুর বিভাগে বিদ্যুতায়ন ২০০৬ সালে সম্পন্ন হয়।  [৮] ননদালুর-গুনতাকাল বিভাগ ডিসেম্বর ২০১৩ সালের মধ্যে বিদ্যুতায়িত হয়।

চেন্নাই বিচ-তাম্বারাম বিভাগটি ১৯৩১ সালে ডিসি ওভারহেড লাইনের সাথে বিদ্যুতায়িত হয় এবং ১৯৬৭ সালে ২৫ কেভি এসি'তে রূপান্তরিত হয়। পুরতচি থালাইভার ডাঃ এম.জি. রামচন্দ্রন সেন্ট্রাল রেলওয়ে স্টেশন-তিরুবল্লুর বিভাগ পাশাপাশি বেসিন ব্রিজ-চেন্নাই বিচ বিভাগটি ১৯৭৯-৮০  সালে বিদ্যুতায়িত হয়।

## গতি

## যাত্রী চলাচল
পুনে, সোলাপুর ও পুরাচি থালাইভার ডাঃ এম.জি. এই লাইনে রামচন্দ্রন সেন্ট্রাল রেলওয়ে স্টেশনটি ভারতীয় রেলের শীর্ষ শতাধিক বুকিং স্টেশনগুলির মধ্যে রয়েছে।[১১] মুম্বই-চেন্নাই লাইন ডায়মন্ড চতুর্ভুজের একটি অংশ।
## ছবি

Egmore dadar sf express.jpg| স্টেশনে চেন্নাই এগমোর - দাদার টার্মিনাস সুপারফ্লাস এক্সপ্রেসে 
Chennai-Mumbai Mail.jpg|এমজিআর চেন্নাই সেন্ট্রাল - মুম্বই সিএসএমটি মেল
Mumbai-Chennai Express.jpg| স্টেশনের কাছে মুম্বই সিএসএমটি - এমজিআর চেন্নাই সেন্ট্রাল এক্সপ্রেস 


## তথ্যসূত্র

## বহিঃসংযোগ
*মুম্বই সিএসটি-তে ট্রেনগুলি
*পুনেতে ট্রেনগুলি
*দন্ডে ট্রেন
*সোলাপুরে ট্রেন
*ওয়াদির ট্রেন
*রায়চুরে ট্রেন
*আদোনীতে ট্রেন
*গুনতাকালে ট্রেন
*চেন্নাই সেন্ট্রালে ট্রেন

বিষয়শ্রেণী:ভারতের ৫ ফুট ৬ ইঞ্চি গেজের রেলপথ
বিষয়শ্রেণী:১৮৭১-এ ভারতে প্রতিষ্ঠিত
বিষয়শ্রেণী:১৮৭১-এ চালু রেলপথ
বিষয়শ্রেণী:তামিলনাড়ুর রেল পরিবহন
বিষয়শ্রেণী:মহারাষ্ট্রের রেল পরিবহন
শরীয়তপুর

**শরীয়তপুর** বাংলাদেশের ঢাকা বিভাগের একটি শহর। প্রশাসনিকভাবে এটি শরীয়তপুর জেলার সদরদপ্তর ও প্রধান শহর। এর আয়তন ২৪.৯২ বর্গকিলোমিটার এবং জনসংখ্যা ৪৯,৫৩৫ জন। এটি ক শ্রেণীর পৌরসভা দ্বারা শাসিত হয় (বাংলাদেশে ক,খ,গ তিন শ্রেণীর পৌরসভা বিদ্যমান)।

## নামকরণ
বাংলাদেশের স্বাধীনতার পর ১৯৭৬ সালে সিদ্ধান্ত অনুসারে গৃহীত হয় যে, মাদারীপুরের পূর্বাঞ্চল নিয়ে একটি নতুন মহকুমা গঠিত হবে। এ বিষয়ে গঠিত কমিটির সিদ্ধান্তের প্রেক্ষিতে বিশিষ্ট সমাজ সংস্কারক, ব্রিটিশ বিরোধী তথা ফরায়েজী আন্দোলনের নেতা হাজী শরীয়তুল্লাহর নামানুসারে এর নামকরণ হয় শরীয়তপুর এবং এর সদর দপ্তরের জন্য পালং থানা অঞ্চলকে বেছে নেয়া হয়।

## ইতিহাস
পলাশীর যুদ্ধে নবারের পরাজয়ের পর ১৭৬৫ সালে শরীয়তপুর ইষ্ট ইন্ডিয়া কোম্পানীর সৃষ্ট প্রশাসনের আওতাধীন হয়। শরীয়তপুরসহ ফরিদপুরের দক্ষিণাঞ্চল নিয়ে ঢাকা নিয়াবত গঠন করা হয়েছিল। ঢাকা নিয়াবত একজন নায়েব সুবাদার বা নায়েব নাজিম ঢাকাকে কেন্দ্রস্থল হিসেবে গঠন করে শাসন পরিচালনা করেন।
শরীয়তপুর পূর্বে বৃহত্তর বিক্রমপুর এর অংশ ছিল। ১৮৬৯ সালে প্রশাসনের সুবিধার্থে ইহাকে বাকেরগঞ্জ জেলার অংশ করা হয়। কিন্তু এ অঞ্চলের জনগণের আন্দোলনের মুখে ১৮৭৩ সালেই এ অঞ্চলকে মাদারীপুর মহকুমার অন্তর্গত করে ফরিদপুর জেলার অংশ হিসেবে গ্রহণ করা হয়।
ভাইসরয় লর্ড কার্জনের সময় ১৯০৫ সালে বাংলাকে বিভক্ত করা হলে এ অঞ্চলের বিকাশ ত্বরান্বিত হয়। ১৯১০ থেকে ১৯৩৫ সালের দিকে এ অঞ্চলের বহু বিপ্লবী সক্রিয়ভাবে আন্দোলন করেছিল। তার মধ্যে হাজী শরিয়ত উল্লাহ অন্যতম।

## ভূগোল
শরীয়তপুর ঢাকা থেকে দক্ষিণে এবং বরিশাল থেকে উত্তরে, ২৪‌‌‌‌‌‌‍‍৹১২'২৭" উত্তর অক্ষাংশ এবং ৯০৹২০'৫০" পূর্ব দ্রাঘিমাংশে অবস্থিত। সমুদ্রপৃষ্ঠ থেকে এর উচ্চতা ১১ মিটার এবং এর মোট আয়তন ২৪.৯২ বর্গকিলোমিটার। ভূসংস্থান অনুসারে এটি সমতলভূমিতে অবস্থিত হলেও উত্তর থেকে দক্ষিণ দিকে কিছুটা ঢালু। বছরের অধিকাংশ সময়ই এখানে ক্রান্তীয় ভেজা এবং শুষ্ক আবহাওয়া বিরাজ করে। গড়ে তাপমাত্রা থাকে সর্বোচ্চ ৪৫ ডিগ্রি সেলসিয়াস এবং সর্বনিম্ন ১১ ডিগ্রি সেলসিয়াস। দেশের অন্যান্য অঞ্চলের মত এখানেও এপ্রিল থেকে জুন হল সবচেয়ে উষ্ণতম মাস এবং ডিসেম্বর থেকে জানুয়ারী হল সবচেয়ে শীতলতম মাস। শরীয়তপুরের গড় বার্ষিক গড় বৃষ্টিপাত ২১০৫ মিলিমিটার।

## জনসংখ্যা
২০১১ সালের আদমশুমারি অনুযায়ী শরীয়তপুরের জনসংখ্যা ৪৯,৫৩৫ জন। যার মধ্যে পুরুষ ২৫,১১৩ জন এবং নারী ২৪,৪২২ জন। যারা ১০৯০৮টি পরিবারে বা খানায় বাস করে। নারী ও পুরুষের লিঙ্গ অনুপাত হল ১০০ঃ১০৩, যেখানে জাতীয় লিঙ্গ অনুপাত হল ১০০.৩ এবং জাতীয় শহুরে লিঙ্গ অনুপাত হল ১০৯.৩। শরীয়তপুর শহরের স্বাক্ষরতার হার ৬২.৫%, যেখানে জাতীয় শহুরে স্বাক্ষরতার হার ৫৯.৪%।

## প্রশাসন ও রাজনীতি
thumb|শরীয়তপুর পৌরসভার মহল্লা জিওকোড ম্যাপ

শরীয়তপুর ১৯৮৪ সালে জেলা শহরের মর্যাদা পেলেও  ১৯৯০ সালে পৌরসভা গঠিত হয়। তখন এর আয়তন ছিল ২৫.৫০ বর্গকিলোমিটার।

শরীয়তপুর পৌরসভা ৯টি ওয়ার্ড ও ২৭টি মহল্লা নিয়ে গঠিত। প্রতি ওয়ার্ডের জন্য সরাসরি ভোটে নির্বাচিত একজন কাউন্সিলর থাকেন। পৌরসভার প্রধান হলেন মেয়র। এছাড়াও তিন জন সংরক্ষিত নারী কাউন্সিলর রয়েছেন।

## তথ্যসূত্র

বিষয়শ্রেণী:বাংলাদেশের শহর
বিষয়শ্রেণী:শরীয়তপুর জেলা
তারিখুল খুলাফা

থাম্ব|তারিখুল খুলাফা বইয়ের বাংলা অনুবাদের প্রচ্ছদ
**তারিখুল খুলাফা** ( আরবি : تاریخ الخلاء - ইংরেজি : Tarikh Al-Khulafa) হল আল্লামা 
ইমাম জালালুদ্দিন সুয়ুতি (রহমাতুল্লাহি আলাইহি)র রচিত একটি বই । **তারিখুল খুলাফা** কথাটির অর্থ হল 'খলিফাদের ইতিহাস' । এখানে 'খলিফা' বলতে ইসলামি সভ্যতার তথা  মুহাম্মাদ সাল্লাল্লাহু আলাইহি ওয়া সাল্লামার নবুওয়াতের পরবর্তী সোপান খুলাফায়ে রাশেদিন থেকে শুরু করে পর্যায়ক্রমে ইসলামের খলিফাদের জীবন ও তাদের স্বীয় শাসনামলের ঘটনা সমুহ এই বইটিতে লিপিবদ্ধ করা হয়েছে । সহজ ও সাবলীল বর্ণনায় উল্লেখযোগ্য বিষয়গুলোর সার-সংক্ষেপ এতে তুলে ধরা হয়েছে ।

## তথ্যসূত্র

বিষয়শ্রেণী:১৫শ শতাব্দীর ইতিহাসের বই
বিষয়শ্রেণী:জালালুদ্দীন সুয়ুতীর বই
বিষয়শ্রেণী:খলিফা
বিষয়শ্রেণী:সুন্নি সাহিত্য
হাইড্রেনজিয়া

**হাইড্রেনজিয়া** বা **রতনরাজি** হলো Hydrangeaceae পরিবারভুক্ত ফুল। এর বৈজ্ঞানিক নাম: Hydrangea macrophylla।

## নিবাস
চীন ও জাপান এই ফুলের আদি নিবাস। বাংলাদেশে সাধারণত সাদা নীলচে বেগুনি রঙের একটি জাত বেশি দেখা যায়। সাধারণত টবেই চাষ করা হয় ফুলটি। ফুলের মৌসুমে বিভিন্ন নার্সারিতে দেখা যায় ফুলগাছটি। এর বংশবৃদ্ধি হয় কাটিং ও মূলের গেঁড় থেকে। অল্প রোদ, ছায়াঘর ও স্যাঁতসেঁতে জায়গা এর জন্য উপযোগী। 
## বৈশিষ্ট্য
হাইড্রেনজিয়া ফুলের গন্ধ নেই। তবে এর চমৎকার একটি বৈশিষ্ট্য হলো—ফুলটি রঙ বদলায়। ফোটার সময় গাঢ় হলুদ তারপর সাদা এবং শেষে নীলচে বেগুনি রঙ ধারণ করে ঝরে পড়ে। এ ফুলগাছটি দুই থেকে তিন ফুট উচ্চতা বিশিষ্ট হয়। টবে এবং মাটিতে সরাসরি দু’ভাবেই চাষ করা যায়। ছায়াযুক্ত ও স্যাঁতসেঁতে জায়গায়ও গাছটি বেঁচে থাকতে পারে।
হাইড্রেনজিয়ার মঞ্জরি গুচ্ছবদ্ধ, বেশ বড় ও আয়তাকার। পাপড়ির সংখ্যা চার বা ততোধিক, মসৃণ ও পুরু। আমাদের দেশে সাদা-গোলাপি মেশানো হাইড্রেনজিয়া হর্টেনসিস ভ্যারাইটি জাতটি সহজলভ্য। এটি জাপানের Hydrangea macrophylla জাতের শঙ্কর। হাইড্রেনজিয়ার প্রায় ৮০টি জাতের অধিকাংশই শীতপ্রধান এলাকায় সহজলভ্য।
এ ফুল ফোটার মৌসুম বসন্ত ও গ্রীষ্ম। আমাদের দেশে সাধারণত বসন্তের শেষভাগ থেকেই ফুটতে শুরু করে ফুলটি। নজরকাঁড়া সৌন্দর্যের কারণে কদর বাড়ছে চিত্তাকর্ষক হাইড্রেনজিয়ার। 

## চিত্রশালা

File:Hortensiapink.JPG|*[[Hydrangea macrophylla]]*
File:Hydrangea close up.jpg|Hydrangea flowers close up.
File:Pink Hydrangea Flowers.jpg|Flowers
File:Hydrangea-heads-pale.png|*Hydrangea macrophylla*, flowers.
File:Blue Hydrangea.jpg|*Hydrangea macrophylla*, flowers
File:Hydrangea redoute.JPG|*Hydrangea sp* painted by the botanical artist Redouté.
File:Hydrangea quericifolia2.jpg|*Hydrangea quercifolia*
File:Hydrangea leaves.jpg|*Hydrangea macrophylla*, leaves
File:Wild hydrangea var annabelle.jpg|Wild Hydrangea v. Annabelle*Hydrangea arborescens*
File:Hydrangea arborescens.jpg|Wild Hydrangea v. Annabelle*Hydrangea arborescens*
File:Hydrangea arborescens annabelle.JPG|8" Annabelle Hydrangea Bloom. *Hydrangea arborescens*.
File:Hydrangea-aspera-zoo-cgn-07074-mutante.jpg|*Hydrangea aspera ssp. sargentiana*
File:BlueHydrangea.JPG
File:Hydrangea paniculata IMG 6629.JPG|*[[Hydrangea paniculata]]*
File:Hydranchia.JPG|Hydrangea flowers from Kerala, India
File:Hydrangea.watermouth.arp.750pix.jpg|*H. macrophylla*, Watermouth Castle, north Devon, England.
File:Hydrangeas corner.JPG|Hydrangeas in front of the Office de Tourisme Building in Chartres, France.
File:Hydrangea-08-10-08.JPG|Hydrangea flowers at the "Cerro El Avila" National Park, Venezuela.
File:Hydrangeea.jpg|Hydrangea flowers, Srinagar, Kashmir, India.
File:Hydrangea flowers in the rain.jpg|Hydrangea flowers
File:Petrópolis - Cidade das Hortências e do Russo - Nevoeiro.jpg|Hydrangea flowers in Petrópolis, Brazil.
File:Lagonegro3.jpg|Hydrangeas near the Black Lake of Gramado, southern Brazil.
File:Hydrangea-flower.jpg|Purple hydrangea flowers
File:Hydrangea arborescens leaf.jpg|Hydrangea arborescens leaf
File:Hydrangea summer garden.jpg
File:Hydrangea flower white.jpg
File:Hydrangea flower summer garden.jpg


## তথ্যসূত্র

বিষয়শ্রেণী:ফুল
বিষয়শ্রেণী:হাইড্রেনজিয়া
ইয়ং শেলডন

**ইয়ং শেলডন** একটি অ্যামেরিকান হাস্যরস ধারাবাহিক যেটি সিবিএসে প্রচারিত হয় এবং চাক লড়ী এবং স্টিভেন মোলারোর দ্বারা তৈরী। এটি দ্যা বিগ ব্যাং থিওরির একটি প্রিকুয়েল স্পিন অফ যেটি শুরু হয় যখন শেলডন কুপারের ৯ বছর বয়স এবং তার পরিবারের সঙ্গে পূর্ব টেক্সাসে বসবাস করছে এবং উচ্চ বিদ্যালয়ে পড়াশোনা করছে। ইয়ান আর্মিটেজ অভিনয় করে নাবালক শেলডন রূপে, যোই পেরী, ল্যান্স বার্বার, মন্ট্যানা জর্ডান, রেগান রেভর্ড এবং অ্যানি পট্সের পাশাপাশি। জিম পারসন্স, যিনি সাবালক শেলডনের অভীনীত করেন দ্যা বিগ ব্যাং থিওরিতে, এই ধারাবাহিকটিতে বর্ণনাকারী এবং এক্সিকিউটিভ প্রডিউসার রূপে অবদান রেখেছেন।

প্রিকুয়েলটি তৈরি করা শুরু হয় নভেম্বর ২০১৬ সালে, পারসন্স এর এক ধারণার ভিত্তিতে। পরবর্তী মার্চে আর্মিটেজ এবং পেরীকে কাস্ট করা হয়, এবং সিবিএস ধারাবাহিকটি বানানোর আদেশ দেন। ধারাবাহিকটির প্রিমিয়ার একটি বিশেষ প্রাকদর্শনের মাধ্যমে হয় যেটি ২০১৭ সালের ২৫ সেপ্টেম্বরে প্রচার হয়েছিল, এবং দু-দিন পর সিবিএস ধারাবাহিকটিকে ২২ পর্বের সিজনের জন্য তুলে নেন। ২ নভেম্বর ২০১৭ থেকে নতুন পর্বগুলি প্রত্যেক সপ্তাহে প্রচার হতে লাগলো। ২০১৮ সালের জানুয়ারীতে সিবিএস ধারাবাহিকটিকে দ্বিতীয় সিজনের জন্য পুনরারম্ভ করেন যেটি ২০১৮ সালের ২৪ সেপ্টেম্বরে প্রিমিয়ার হয়। ২০১৯ সালের ফেব্রুয়ারিতে সিবিএস ধারাবাহিকটিকে তৃতীয় এবং চতুর্থ সিজনের জন্য পুনরারম্ভ করেন, যার তৃতীয় সিজনের প্রিমিয়ার ২০১৯ সালের ২৬ সেপ্টেম্বরে হয়।

## প্রতিজ্ঞা
১৯৮৯-১৯৯০  সাল থেকে শুরু হয়ে, ধারাবাহিকটি দর্শকের সামনে তুলে ধরে শেলডন কুপারের জীবন ৯ বছর বয়স থেকে শুরু করে  যখন সে উচ্চ বিদ্যালয় পড়াশোনা করে মেডফর্ড নামক এক কাল্পনিক টেক্সাস শহরে, এবং নিজের চারপাশের দুনিয়ার সঙ্গে মানিয়ে নেবার চেষ্টা করে যখন তার পরিবার এবং বন্ধুরা চেষ্টা করে তার অনন্য প্রতিভা এবং সামাজিক অক্ষমতার সঙ্গে মানিয়ে নেবার।

## তথ্যসূত্র

## বহিঃসংযোগ
* 
* 

বিষয়শ্রেণী:শিশুদের সম্পর্কে টেলিভিশন ধারাবাহিক
বিষয়শ্রেণী:ইংরেজি ভাষার টেলিভিশন অনুষ্ঠান
বিগো লাইভ

**বিগো লাইভ** হলো সরাসরি ভিডিও স্ট্রিমিং বা লাইভ স্ট্রিমিংয়ের একটি প্ল্যাটফর্ম বা ওয়েবসাইট। যেখানে ওয়েবসাইটটির ব্যবহারকারীরা সরাসরি তাদের  ফলোয়ারদের সাথে ভিডিও স্ট্রিমিং করতে পারে। এটি মূলত সিঙ্গাপুর ভিত্তিক একটি কোম্পানি, যাকে বিগো নামে ডাকা হয়।

এটি দর্শকদের তাদের প্রিয় টেলিভিশন উপস্থাপক বা সম্প্রচারকারীদের এপস গিফটের মাধ্যমে সহায়তা দিয়ে থাকে। এটি ২০১৬ সালের মার্চে সিঙ্গাপুর থেকে যাত্রা শুরু করে। আর্টিফিসিয়াল ইন্টেলিজেন্স বা কৃত্রিম বুদ্ধিমত্তা ফিচারের মাধ্যমে বিগো তাদের ব্যবহারকারীদের লাইভ স্ট্রিমিং সেবা প্রদান করে থাকে।

## ইতিহাস
বিগো লাইভ ২০১৬ সালে যাত্রার পর দক্ষিণ পূর্ব এশিয়ায় খুব দ্রুত জনপ্রিয় হয়ে ওঠে।
২০১৬ সালে বিগো লাইভ থাইল্যান্ডে ১ নং এ অবস্থান করে। ২০১৮ সালের ডিসেম্বরে বিগো লাইভ মাসিক ২৬.৭ মিলিয়ন সক্রিয় ব্যবহারকারীতে পৌঁছায়। ২০১৯ এর মার্চে ন্যাসড্যাকের তালিকাভুক্ত কোম্পানি জয় ইনক বিগো টেকনোলজিকে অধিগ্রহণের কাজ সম্পন্ন করে। 
২০১৯ এর নভেম্বরে এপসটির মাসিক বৈশ্বিক সক্রিয় ব্যবহারকারীর সংখ্যা ৩৫০ মিলিয়নে পৌঁছে।
২০২১ সালে বিগো লাইভ ১৫০টির বেশি দেশে তাদের নিবন্ধিত ব্যবহারকারীর সংখ্যা ৪০০ মিলিয়ন অতিক্রম করে।.

## ভারতে নিষেধাজ্ঞা
২০২০ সালের জুনে ভারত সরকার উপাত্ত উদ্ধৃতকরণ ও গোপনীয়তার কারণ দেখিয়ে ৫৮টি চীনা এপসের পাশাপাশি বিগো লাইভ এপসও ভারতে নিষিদ্ধ করে দেয়। তারা বলে যে, এসব দেশের জন্য নিরাপত্তা ও সার্বভৌমত্বের হুমকিস্বরূপ। ২০২০ সালে ভারত-চীন সীমান্তে উত্তেজনার প্রেক্ষিতে এসব বন্ধ করে দেওয়া হয়।
## পাকিস্তানে নিষেধাজ্ঞা
২০২০ সালে পাকিস্তান সরকার টিকটক ও ইউটিউবকে অনৈতিক ও অশ্লীল বিষয়বস্তু সম্প্রচার রোধে সতর্ক করে এবং বিগো এপসকে নিষিদ্ধ ঘোষণা করে। পাকিস্তান টেলিযোগাযোগ কর্তৃপক্ষ বলছে যে দুটি প্ল্যাটফর্মের বিষয়বস্তুর বিশদ বিবরণ ছাড়াই “সাধারণ ও বিশেষত যুব সমাজের উপর অত্যন্ত বিরূপ প্রভাব পড়তে পারে”। পরে এই নিষেধাজ্ঞা প্রত্যাহার করা হয়েছিল।

## তথ্যসূত্র

## বহিঃসংযোগ
* https://bigo.tv

বিষয়শ্রেণী:২০১৬-এর সফটওয়্যার
বিষয়শ্রেণী:ওয়েবসাইট
বিষয়শ্রেণী:আইওএস সফটওয়্যার
বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার
বিষয়শ্রেণী:ভিডিও সফটওয়্যার
বিষয়শ্রেণী:সামাজিক যোগাযোগ মাধ্যম কোম্পানি
বিষয়শ্রেণী:মোবাইল সফটওয়্যার
ওগ্যুস্ত ও লুই ল্যুমিয়ের

**ল্যুমিয়ের ভ্রাতৃদ্বয়** তথা **ওগ্যুস্ত মারি লুই নিকোলা** (; ১৯ অক্টোবর ১৮৬২ - ১০ এপ্রিল ১৯৫৪) এবং **লুই জঁ** (; ৫ অক্টোবর ১৮৬৪ - ৭ জুন ১৯৪৮) ছিলেন চলচ্চিত্রের ইতিহাসের প্রথম দিকের চলচ্চিত্র নির্মাতাদের দুজন। তারা এক ধরনের উন্নতমানের চিত্রগ্রহণের প্যাটেন্ট করেছিলেন, যা টমাস এডিসনের "পিপশো" কিনেটোস্কোপ থেকে ভিন্ন ছিল এবং একই সাথে একাধিক লোককে দেখার সুযোগ করে দিত।

## জীবনী
ল্যুমিয়ের ভ্রাতৃদ্বয় ফ্রান্সের ব্যজঁসোঁ শহরে জন্মগ্রহণ করেন; তন্মধ্যে ওগ্যুস্ত ১৮৬২ সালের ১৯শে অক্টোবর ও লুই ১৮৬৪ সালের ৫ই অক্টোবর। তাদের পিতা শার্ল-অঁতোয়ান ল্যুমিয়ের (১৮৪০-১৯১১) এবং মাতা জান জোসেফিন কস্তিল ল্যুমিয়ের। তারা ১৮৬১ সালে বিবাহ বন্ধনে আবদ্ধ হন এবং বেজাসোঁ শহরে এসে একটি ছোট আলোকচিত্র পোট্রেট স্টুডিও স্থাপন করেন। সেখানেই এই ভ্রাতৃদ্বয় জন্মগ্রহণ করেন। ১৮৭০ সালে তারা লিওঁ শহরে চলে যান, সেখানে তাদের আরেক পুত্র এদুয়ার ও তিন কন্যা জন্মগ্রহণ করেন। ওগ্যুস্ত ও লুই দুইজনেই লিওঁয়ের সর্ববৃহৎ প্রযুক্তি বিদ্যালয় লা মার্তিনিয়েতে পড়াশোনা করেন। তাদের পিতা শার্ল-অঁতোয়ান আলোকচিত্রের প্লেট প্রস্তুতকারী একটি ছোট ফ্যাক্টরি স্থাপন করেন, কিন্তু লুই ও তার এক ছোট বোনসহ সকাল পাঁচটা থেকে রাত ১১টা পর্যন্ত কাজ করেও তারা দেউলিয়া হওয়ার দ্বারপ্রান্তে পৌঁছান। ১৮৮২ সালের মধ্যে যখন তারা প্রায় ব্যর্থ হওয়ার পথে তখন ওগ্যুস্ত সামরিক সেবা থেকে ফিরে এসে তারা দুই ভাই তাদের পিতার প্লেট প্রস্তুতকে স্বয়ংক্রিয় করার জন্য মেশিনগুলোর নতুন করে নকশা প্রণয়ন করেন। তারা সফলতার সাথে নতুন ছবির প্লেট "এতিকেত ব্লো"-এর নকশা করেন এবং ১৮৮৪ সালে ফ্যাক্টরিতে কর্মী নিয়োগ দেন।

[থাম্ব|ডান|[লিওঁ শহরের নতুন গিলোতিয়ের সমাধিতে ল্যুমিয়ের ভ্রাতৃদ্বয়ের কবর।]]
লুই ১৯৪৮ সালের ৬ই জুন ও ওগ্যুস্ত ১৯৫৪ সালের ১০ই এপ্রিল মৃত্যুবরণ করেন। তাদের লিওঁ শহরের নতুন গিলোতিয়ের সমাধিতে পারিবারিক কবরে সমাহিত করা হয়।

## আরও দেখুন
* চলচ্চিত্রের ইতিহাস

## তথ্যসূত্র

## বহিঃসংযোগ

* 
* 
* The Lumiere Brothers, Pioneers of Cinema
* Société d'encouragement pour l'industrie nationale
* Le musée Lumière — Lumière Museum
* Autochrome colour still of the Lumiere Brothers, 1907


বিষয়শ্রেণী:১৮৬২-এ জন্ম
বিষয়শ্রেণী:১৮৬৪-এ জন্ম
বিষয়শ্রেণী:১৯৪৮-এ মৃত্যু
বিষয়শ্রেণী:১৯৫৪-এ মৃত্যু
বিষয়শ্রেণী:আলোকচিত্রশিল্পের অগ্রদূত
বিষয়শ্রেণী:চলচ্চিত্রের অগ্রদূত
বিষয়শ্রেণী:চলচ্চিত্রের ইতিহাস
বিষয়শ্রেণী:ফ্রান্সের চলচ্চিত্র মাধ্যম
বিষয়শ্রেণী:ফরাসি উদ্ভাবক
বিষয়শ্রেণী:ফরাসি চলচ্চিত্রের অগ্রদূত
বিষয়শ্রেণী:ফরাসি চলচ্চিত্র পরিচালক
বিষয়শ্রেণী:ফরাসি ব্যবসায়ী
বিষয়শ্রেণী:ফ্রেঞ্চ একাডেমি অব সায়েন্সেসের সদস্য
বিষয়শ্রেণী:চলচ্চিত্র নির্মাতা জুটি
বিষয়শ্রেণী:নির্বাক চলচ্চিত্র পরিচালক
বিষয়শ্রেণী:ফরাসি বিজ্ঞান একাডেমির সদস্য
বিষয়শ্রেণী:অর্ডার অব সেন্ট সাভা পদক বিজয়ী
ডেভিড কোলি

**ডেভিড জন কোলি** (; জন্ম: ১৫ মার্চ, ১৯৪৭) নিউ সাউথ ওয়েলসের মসম্যান এলাকায় জন্মগ্রহণকারী প্রথিতযশা ও সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৭২ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ ডানহাতে ফাস্ট-মিডিয়াম বোলিং করতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন **ডেভিড কোলি**।

## প্রথম-শ্রেণীর ক্রিকেট
১৯৬৯-৭০ মৌসুম থেকে ১৯৭৭-৭৮ মৌসুম পর্যন্ত ডেভিড কোলি’র প্রথম-শ্রেণীর খেলোয়াড়ী জীবন চলমান ছিল। ডানহাতি মিডিয়াম ফাস্ট বোলার ডেভিড কোলি ব্যতিক্রমী পন্থায় দীর্ঘ দূরত্ব অতিক্রমণ করে বোলিং কার্যে অগ্রসর হতেন। মাঝারিসারিতে নিচেরদিকে কার্যকরী আক্রমণধর্মী ব্যাটিংশৈলী উপহার দিতেন তিনি।

১৯৬৯-৭০ মৌসুম থেকে ১৯৭৭-৭৮ মৌসুম পর্যন্ত শেফিল্ড শিল্ডে নিউ সাউথ ওয়েলসের প্রতিনিধিত্ব করেন। মিডিয়াম ফাস্ট বোলার হিসেবে খেলতেন তিনি।

## আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্ট ও একটিমাত্র ওডিআইয়ে অংশগ্রহণ করেছেন ডেভিড কোলি। ৮ জুন, ১৯৭২ তারিখে ম্যানচেস্টারে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৩ জুলাই, ১৯৭২ তারিখে নটিংহামে একই দলের বিপক্ষে সর্বশেষ টেস্টে অংশ নেন তিনি। এরপর ২৬ আগস্ট, ১৯৭২ তারিখে লর্ডসে একই দলের বিপক্ষে একমাত্র ওডিআইয়ে অংশ নিয়েছিলেন।

১৯৭২ সালে বিস্ময়করভাবে ইংল্যান্ড গমনের জন্যে অস্ট্রেলিয়া দলের সদস্যরূপে মনোনীত হন। এ সফরে অ্যাশেজ সিরিজের প্রথম তিন টেস্টে অংশগ্রহণের সুযোগ পান তিনি। ম্যানচেস্টারের ওল্ড ট্রাফোর্ড ক্রিকেট গ্রাউন্ডে সিরিজের প্রথম টেস্টে নিজস্ব প্রথম খেলায় বোলিং উদ্বোধনে নেমেছিলেন তিনি। দূর্ভাগ্যজনক অবস্থায় নিপতিত হন। তবে, ট্রেন্ট ব্রিজে ৫৪ রান তুলে দলে গুরুত্বপূর্ণ ভূমিকা পালন করেন তিনি।

২২ জানুয়ারি, ১৯৭২ তারিখে লর্ডসে নিজস্ব দ্বিতীয় খেলায় ডেনিস লিলি ও বব ম্যাসি বোলিং উদ্বোধনে নামার পর পরিবর্তিত বোলার হিসেবে বোলিং করেন। তন্মধ্যে, এ টেস্টে অভিষেক ঘটা বব ম্যাসি ১৬ উইকেট দখল করেছিলেন।

## তথ্যসূত্র

## আরও দেখুন
* কোলি স্মিথ
* ভিক্টোরিয়া ক্রিকেট দল
* অ্যাশেজ সিরিজের তালিকা
* অস্ট্রেলীয় টেস্ট ক্রিকেটারদের তালিকা
* অস্ট্রেলীয় একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৪৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার
বিষয়শ্রেণী:নিউ সাউথ ওয়েলসের ক্রিকেটার
বিষয়শ্রেণী:সিডনি থেকে আগত ক্রিকেটার
বিষয়শ্রেণী:২০শ শতাব্দীর অস্ট্রেলীয় পুরুষ ক্রীড়াবিদ
হুইস্কি

**হুইস্কি** বা **উইস্কি** এক ধরণের পাতিত মদ্য পানীয়, যা গাজন খাদ্য প্রক্রিয়াকরণ এর মাধ্যমে তৈরি করা হয়। গাজন প্রক্রিয়ায় বিভিন্ন শস্য যেমন যব, ভুট্টা, গম প্রভৃতি মল্টেড করা হয়। হুইস্কি প্রাচীন সময় থেকেই কাঠের পিপায় তৈরি করা হয়।

বিশ্বব্যাপি হুইস্কির কঠোরভাবে অনেক শ্রেণী এবং ধরন রয়েছে। বিভিন্ন শ্রেণী এবং ধরন অনুসারে বিভিন্ন জাতিয় কাঠের ব্যারেল রয়েছে।

## ইতিহাস
হুইস্কি শব্দটি প্রাচীন গ্যালিল উইসচে (অথবা উইসগে) থেকে এসেছে, যার বাংলা অর্থ পানি। ল্যাটিন ভাষায় পাতিত পানিকে জলের ভিটে বলা হয় ("পানিই জীবন")। পুরাতন আইরিশ ভাষায় একে উইসচে বেয়াথা ("পানিই জীবন") বলা হয়, যাকে আইরিশ ভাষায় উইসচে বেয়াথা এবং স্কটিশ গেলিক এ উইসগে বেয়াথা বলা হয়। প্রাথমিকভাবে শব্দটিকে ইংরেজিতে "উস্কেবেয়াঘে" (১৫৮১), "উসকুএবাউঘ" (১৬১০), "উসকুএবাথ" (১৬২১) এবং "উসকুএবাএ" (১৭১৫) নামে ডাকা হতো।
### নাম এবং বানান
বেশিরভাগ সময় "হুইস্কি" এবং "হুইস্কে" শব্দ দুটি ব্যবহার করা হয়। সেখানে এ বিষয়ে চিন্তার দুটি বিদ্যালয় আছে। এখানে শব্দের বানানের একটি আঞ্চলিক রীতি হলো, শ্রোতাদের ব্যাকগ্রাউন্ড অথবা লেখকের ব্যক্তিগত পছন্দ (রঙ্গের পার্থক্য বা বিশেষত্ব) এবং বানান এর উৎপত্তি অথবা এর বিশেষত্ব বা এর স্টাইল এর উপর নির্ভর করে। সেখানে বলা হয়েছে জেনারেল এগ্রিমেন্টে যে যখন সঠিক নামের একটি লেবেল মুদ্রিত মূল্য উদ্ধৃতি করবে সেখানে লেবেলের উপর বানান পরিবর্তন করা উচিত নয়।

এখানে আয়ারল্যান্ড এবং মার্কিন যুক্তরাষ্ট্রে সাধারণত হুইস্কে শব্দ ব্যবহৃত হয়, যেখানে বাকি হুইস্কি তৈরিকারক দেশগুলোতে "হুইস্কি" শব্দটি ব্যবহৃত হয়। এখানে মার্কিন যুক্তরাষ্ট্রে সবসময় এটু সঙ্গত হিসেবে ব্যবহার হয় না। এখানে ১৮ শতাব্দী থেকে বিংশ শতাব্দীর মাঝামাঝি সময়ে আমেরিকার লেখকগণ উভয় বানানি ব্যবহার করতেন। ১৯৬০ সাল থেকে আমেরিকান লেখকগণ হুইস্কে শব্দটি গ্রহণ করেন এবং আমেরিকার বাইরে হুইস্কি শব্দটি অধিক প্রচলিত হওয়া শুরু হয়। কিন্তু কিছু প্রখ্যাত ব্রান্ড, যেমন জর্জ ডিচকেল, মার্কারস মার্ক এবং ওল্ড ফরেস্টার (সবগুলোই আলাদা কোম্পানি দ্বারা তৈরি), তাদের লেভেল "হুইস্কি" বানান ব্যবহার করেছে এবং তাদের পাতিত পানীয়কে ইউ.এস. কর্তৃক আইনগত বৈধ বলা হয়েছে এবং সেখানেও হুইস্কি শব্দ ব্যবহৃত হয়েছে।

স্কটল্যান্ড এ তৈরি হুইস্কিকে স্কচ হুইস্কি অথবা স্কোচ (বিশেষ করে উত্তর আমেরিকায়) নামে ডাকা হয়।

## তথ্যসূত্র

## বহিঃসংযোগ


বিষয়শ্রেণী:পাতিত পানীয়
জো হান্টার

**যোসেফ হান্টার** (; জন্ম: ৩ আগস্ট, ১৮৫৫ - মৃত্যু: ৪ জানুয়ারি, ১৮৯১) ইয়র্কশায়ারের স্কারবোরা এলাকায় জন্মগ্রহণকারী প্রথিতযশা পেশাদার ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৮৪ থেকে ১৮৮৫ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ার দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী উপস্থাপনায় সচেষ্ট ছিলেন **জো হান্টার**।

## প্রথম-শ্রেণীর ক্রিকেট
স্কারবোরার সমুদ্র সৈকত এলাকায় ক্রিকেট খেলা শিখতে থাকেন। পাঁচ ভাইয়ের অন্যতম ছিলেন তিনি। সমসমায়িক খেলোয়াড়দের সাথে তুলনান্তে তেমন সুন্দর ক্রীড়াশৈলী প্রদর্শন করতে পারেননি।

১৮৭৮ সাল থেকে ১৮৮৮ সাল পর্যন্ত জো হান্টারের প্রথম-শ্রেণীর খেলোয়াড়ী জীবন চলমান ছিল। এ সময়কালে ১৪৩টি খেলায় অংশ নিয়েছিলেন তিনি। ঐ সময়ে শীর্ষস্থানীয় উইকেট-রক্ষকের মর্যাদা পেলেও সতীর্থদের সমমান ছিলেন না। দুর্বল স্বাস্থ্য তার খেলোয়াড়ী জীবনে বিরাট প্রভাব ফেলে।

১৮৮৮ সালে প্রথম-শ্রেণীর ক্রিকেট খেলা থেকে অবসর গ্রহণ করেন জো হান্টার। স্বীয় ভ্রাতা ডেভিড হান্টার তার স্থলাভিষিক্ত হন ও ইয়র্কশায়ারের উইকেট-রক্ষণে এগিয়ে আসেন। প্রকৃতপক্ষে জো হান্টার পাথর ব্যবসায়ী ছিলেন। তবে, পরবর্তীকালে পানশালা পরিচালনা করতেন।

## আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন জো হান্টার। ১২ ডিসেম্বর, ১৮৮৪ তারিখে অ্যাডিলেডে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২১ মার্চ, ১৮৮৫ তারিখে মেলবোর্নে একই দলের বিপক্ষে সর্বশেষ টেস্টে অংশ নেন তিনি।

১৮৮৪-৮৫ মৌসুমে আলফ্রেড শয়ের নেতৃত্বাধীন ইংরেজ দলের সদস্যরূপে অস্ট্রেলিয়া গমন করার সুযোগ পেয়েছিলেন। এ সফরেই তিনি অংশগ্রহণকৃত পাঁচ টেস্টের সবকটি খেলায় অংশ নিয়েছিলেন। দ্বিতীয় টেস্টে শেষ উইকেট জুটিতে ৯৮ রানের জুটি গড়েছিলেন। এরফলে ইংল্যান্ডের জয়ে গুরুত্বপূর্ণ ভূমিকা রেখেছিলেন তিনি।

## দেহাবসান
১৮৮৮ সালে প্রথম-শ্রেণীর খেলা থেকে বাদ পড়েন। এর তিন বছর পর ৪ জানুয়ারি, ১৮৯১ তারিখে মাত্র ৩৫ বছর বয়সে ইয়র্কশায়ারের রদারহাম এলাকায় জো হান্টারের দেহাবসান ঘটে। অসুস্থ হবার পরই তার এ অকালমৃত্যু ঘটে।

## তথ্যসূত্র

## আরও দেখুন
* বিলি বেটস
* উইলিয়াম অ্যাটওয়েল
* অ্যাশেজ সিরিজের তালিকা
* ইংরেজ টেস্ট ক্রিকেটারদের তালিকা
* ওয়ারউইকশায়ার কাউন্টি ক্রিকেট ক্লাব
* ইংল্যান্ড এবং ওয়েলসের কাউন্টি ক্রিকেট ক্লাবসমূহের প্রতিযোগিতামূলক সম্মাননা লাভের তালিকা

## বহিঃসংযোগ
* 
* 

বিষয়শ্রেণী:১৮৫৫-এ জন্ম
বিষয়শ্রেণী:১৮৯১-এ মৃত্যু
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইয়র্কশায়ারের ক্রিকেটার
বিষয়শ্রেণী:ইউনাইটেড সাউথ অব ইংল্যান্ড ইলাভেনের ক্রিকেটার
বিষয়শ্রেণী:প্লেয়ার্সের ক্রিকেটার
বিষয়শ্রেণী:সি. আই. থর্নটন একাদশের ক্রিকেটার
বিষয়শ্রেণী:১৮৬৪ থেকে ১৮৮৯ সময়কালীন ইংরেজ ক্রিকেটার
বিষয়শ্রেণী:উইকেট-রক্ষক
জোবাইক

**জোবাইক** হলো বাংলাদেশের ঢাকা, সিলেট, চট্টগ্রাম ও কক্সবাজার জেলায় বাইসাইকেল রাইড শেয়ারিং সেবা দেওয়ার এক ধরনের রাইড শেয়ারিং সিস্টেম। এটি ২০১৮ সালে কক্সবাজারে পরীক্ষামূলক ভাবে চালু হয়। উক্ত শহরসমূহে ৫ টিরও অধিক স্টেশন এবং ৪৫০ এরও অধিক সংখ্যক বাইসাইকেল নিয়ে তারা রাইড সেবা দিয়ে যাচ্ছিল। এ সেবাটি জাহাঙ্গীরনগর বিশ্ববিদ্যালয়, চট্টগ্রাম বিশ্ববিদ্যালয়, শাহজালাল বিজ্ঞান ও প্রযুক্তি বিশ্ববিদ্যালয়, ঢাকা বিশ্ববিদ্যালয় এ চালু ছিল। এছাড়াও ঢাকার মিরপুর, গুলশান, বনানী ও বারিধারাতেও এ সেবাটি চালু ছিল। কোভিড-১৯ বৈশ্বিক মহামারীতে এ সেবা স্থবির হয়ে যায় পরবর্তীতে এ সেবাটি বন্ধ হয়ে যায়। ২০২৫ এর শেষে এ সেবার পূনর্যাত্রা শুরু হতে যাচ্ছে।

## চালনা বা সেবা গ্রহণ পদ্ধতি
গুগল প্লে স্টোর থেকে Jobike নামের অ্যাপটি ডাউনলোড করে, অ্যাকাউন্ট খুলে, সাইকেলের সঙ্গে থাকা কিউআর কোড স্ক্যান করে সাইকেলটি আনলক্ করে ব্যবহার করা যায়। সাইকেলটি ব্যবহারের জন্য ঢাকায় প্রতি মিনিটে এক টাকা করে দিতে হয়। অ্যাপের মাধ্যমে সাইকেলের লক খোলার সঙ্গে সঙ্গে সময় গণনা শুরু হয়। গন্তব্যে পৌঁছে ব্যবহারকারী যখন সাইকেলটি স্ট্যান্ড করে পুনরায় লক করেন তখন শেষ হয় তার রাইড। রাইডের মূল্য পরিশোধ করতে সাইকেল স্ট্যান্ডের কাছে একটি রিচার্জ কেন্দ্র থাকে। যেখান থেকে ব্যবহারকারীরা জোবাইকের অ্যাপে রিচার্জ করতে পারেন। আর সেই অ্যাকাউন্ট থেকেই রাইডের ভাড়া পরিশোধ করা যায়।

## ইতিহাস
জোবাইক রাইড শেয়ারিং সেবাটি চালু করেন বাংলাদেশী তরুণ উদ্দোক্তা ও ই-কমার্স জায়ান্ট আলিবাবা এ কর্মরত  মেহেদী রেজা। এটি ১৮ জুন ২০১৮ থেকে রাইড শেয়ারিং সেবা দেওয়া শুরু করে। এই সেবাটি পর্যটন নগরী কক্সবাজারে চালুর মাধ্যমে এর যাত্রা শুরু হয়। প্রথম দিকে সেবাটি কক্সবাজার শহরের কলাতলী, সুগন্ধা ও লাবণী পয়েন্টে রাইড শেয়ারিংয়ের মাধ্যমে শুরু হয়। পরবর্তীতে এটি জাহাঙ্গীরনগর বিশ্ববিদ্যালয়, চট্টগ্রাম বিশ্ববিদ্যালয়, এবং শাহজালাল বিজ্ঞান ও প্রযুক্তি বিশ্ববিদ্যালয়ে চালু হয়। রাজধানীর মিরপুর ডিওএইচএস এলাকায় ৫০টি বাইসাইকেল নিয়ে শুরু হয় ‘জোবাইকের’ নতুন প্রকল্প। ১৬ অক্টোবর ২০১৯ তারিখে আনুষ্ঠানিকভাবে জোবাইক সেবা ঢাকা বিশ্ববিদ্যালয়ে চালুর পর সর্বশেষ ২৪ জুন ২০২০ তারিখে নতুন ১০০টি বাইসাইকেল নিয়ে ঢাকার গুলশান, বনানী ও বারিধারাতে রাইড শেয়ারিং সেবা চালু করা হয়।

## তথ্যসূত্র

## বহিঃসংযোগ

* JoBike

বিষয়শ্রেণী:বাইসাইকেল শেয়ারিং কোম্পানি
বিষয়শ্রেণী:বাইসাইকেল শেয়ারিং সেবা
বিষয়শ্রেণী:বাংলাদেশে সাইক্লিং
বিষয়শ্রেণী:পরিবহন নেটওয়ার্ক কোম্পানি
সাদ এরশাদ

**রাহগির আলমাহি এরশাদ** যিনি **সাদ এরশাদ** নামে পরিচিত, হলেন একজন বাংলাদেশি রাজনীতিবিদ ও জাতীয় পার্টির যুগ্ম মহাসচিব। তিনি রংপুর-৩ সংসদীয় আসনে সংসদ সদস্য ছিলেন।

## জীবনী
সাদ এরশাদ ১৯৮৩ সালে জন্মগ্রহণ করেন। তিনি বাংলাদেশের সাবেক রাষ্ট্রপতি হুসেইন মুহাম্মদ এরশাদ ও জাতীয় সংসদের বর্তমান বিরোধীদলীয় নেত্রী রওশন এরশাদের পুত্র।

২০১৯ সালের ১৪ জুলাই সাদ এরশাদের বাবা হুসেইন মুহাম্মদ এরশাদ মৃত্যুবরণ করেন। এর কারণে রংপুর-৩ সংসদীয় আসন শূন্য হয়। শূন্য হওয়া আসনে প্রতিদ্বন্দ্বিতা করার সিদ্ধান্ত গ্রহণ করেন সাদ এরশাদ।

২০১৯ সালের ৩ সেপ্টেম্বর তিনি জাতীয় পার্টির মনোনয়নপত্র সংগ্রহ করেন। ৮ সেপ্টেম্বর তাকে জাতীয় পার্টির প্রার্থী হিসেবে ঘোষণা করা হয়। ১১ সেপ্টেম্বর তার মনোনয়নপত্র বৈধ বলে ঘোষণা করে বাংলাদেশ নির্বাচন কমিশন। এরপর, ১৬ সেপ্টেম্বর বাংলাদেশ আওয়ামী লীগের রেজাউল করিম রাজু তার মনোনয়নপত্র প্রত্যাহার করে নেন ও সাদ এরশাদকে মহাজোটের প্রার্থী হিসেবে ঘোষণা করা হয়। ২০১৯ সালের ৫ অক্টোবর অনুষ্ঠিত উপনির্বাচনে তিনি রংপুর-৩ আসনের সাংসদ হিসেবে নির্বাচিত হন। ২০১৯ সালের ২৯ অক্টোবর তাকে জাতীয় পার্টির যুগ্ম মহাসচিব হিসেবে নিযুক্ত করা হয়।

## তথ্যসূত্র

বিষয়শ্রেণী:বাংলাদেশী ব্যবসায়ী
বিষয়শ্রেণী:জীবিত ব্যক্তি
বিষয়শ্রেণী:১৯৮৩-এ জন্ম
বিষয়শ্রেণী:একাদশ জাতীয় সংসদ সদস্য
বিষয়শ্রেণী:রংপুর জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:কোচবিহার জেলার ব্যক্তি
বিষয়শ্রেণী:রংপুর জেলার ব্যক্তি
বিষয়শ্রেণী:বাংলাদেশের রাষ্ট্রপতির সন্তান
বিষয়শ্রেণী:২১শ শতাব্দীর বাংলাদেশী ব্যবসায়ী
জিসান আহমেদ মন্টি

**জিসান আহমেদ মন্টি** (জন্ম ১৯৭০) ২০০৩ সালের ১৪ই মে একটি হোটেলে দুজন ডিবি পুলিশ কর্মকর্তাকে হত্যার দায়ে অভিযুক্ত এবং বাংলাদেশ স্বরাষ্ট্র মন্ত্রণালয়ের প্রকাশিত ২৩ জন কালো তালিকাভুক্ত ব্যক্তিবর্গের মধ্যে একজন। তিনি দুবাইতে বসে বাংলাদেশে বিভিন্ন অপরাধমূলক কর্মকাণ্ড পরিচালনা করেছেন বলে বিভিন্ন গণমাধ্যমে দাবি করেছে। স্বরাষ্ট্র মন্ত্রণালয়ের অনুরোধে ইন্টারপোল তার নাম লাল তালিকাভুক্ত করেছে। ২০১৯ সালের ১লা অক্টোবর দুবাই কর্তৃপক্ষ ইন্টারপোলের সহায়তায় গ্রেফতার করে। কিন্তু ৯ই অক্টোবর তারিখে তিনি জামিনে মুক্তি পান।

## ব্যক্তিগত জীবন
কিছু সূত্র অনুযায়ী তিনি ১৯৭০ সালে ঢাকার খিলগাঁওয়ে জন্মগ্রহণ করেন।  তার মা ছিলেন একজন স্কুল শিক্ষিকা। তাই তিনি মায়ের সঙ্গে মগবাজারে থাকতেন।

## অপরাধ জীবন
১৯৯৭ সালের দিকে জিসান ও তার ছোট ভাই শামীম রামপুরায় গার্মেন্টেসের ঝুট ব্যবসা শুরু করেন। ব্যবসা নিয়ন্ত্রণ করতে গিয়ে আন্ডারওয়ার্ল্ডের সঙ্গে জিসানের পরিচয় হয়। এ সময় তিনি রামপুরার শাহজাদা গ্রুপের সঙ্গে মিলে বিভিন্ন অপরাধমূলক কর্মকাণ্ড পরিচালনা করতেন। ২০০০ সালের দিকে মতিঝিলের খালেদ মাহমুদ ভুঁইয়া ও জিকে শামীমের সঙ্গে মিলে বিভিন্ন জুয়ার আসন পরিচালনা করতেন।
### সানরাইজ হোটেল হত্যাকাণ্ড
২০০৩ সালের ১৪ মে রাতে মালিবাগের সানরাইজ হোটেলে ১৫ লাখ টাকা চাঁদাবাজি করতে যান জিসান। সেখানে তার বাহিনী পুলিশের ইন্সপেক্টর নুরুল আলম শিকদারসহ দুই পুলিশ সদস্যকে গুলি করে হত্যা করে। ওই ঘটনার পর পালানোর সময় মগবাজারে পুলিশের গুলিতে জিসান গ্রুপের ক্যাডার উপল নিহত হন। এ ঘটনার পরপরই জিসান আত্মগোপনে চলে যান।

### খালেদ হত্যার পরিকল্পনা

## তথ্যসূত্র

বিষয়শ্রেণী:বাংলাদেশী সন্ত্রাসবাদী
বিষয়শ্রেণী:১৯৭০-এ জন্ম
ফতেয়াবাদ আদর্শ বহুমুখী উচ্চ বিদ্যালয়

**ফতেয়াবাদ আদর্শ উচ্চ বিদ্যালয়** চট্টগ্রাম জেলার হাটহাজারী উপজেলার চিকনদণ্ডী ইউনিয়নের ফতেয়াবাদে অবস্থিত। এটি উত্তর চট্টগ্রামের অন্যতম প্রাচীন শিক্ষাপ্রতিষ্ঠান। এটি ১৮৯৪ সালে প্রতিষ্ঠিত হয়। বিদ্যালয়টির পরিচালনা পরিষদের বর্তমান সভাপতি বিখ্যাত নিউরোসার্জন ডা. মুহাম্মদ কামাল উদ্দিন 

## ইতিহাস
ফতেয়াবাদ আদর্শ বহুমু্খী উচ্চ বিদ্যালয় উত্তর চট্টগ্রামের অন্যতম প্রাচীন বিদ্যালয়। শতাব্দী পুরনো বিদ্যালয়টি ইতিহাস ঐতিহ্যে সমৃদ্ধ।

## অবকাঠামো ও পরিবেশ
বিদ্যালয়টি কোলাহলমুক্ত সুন্দর পরিবেশে অবস্থিত। বিদ্যালয়ের চারপাশে বিভিন্ন প্রজাতির গাছ রয়েছে , রয়েছে বিশাল পুকুর। বিদ্যালয়ের মাঠটি সুপ্রশস্ত। বিদ্যালয়ে একটি তিনতলা ভবন, একটি দুইতলা ভবন এবং বহু কক্ষবিশিষ্ট দুটি একতলা ভবন রয়েছে। এছাড়া রয়েছে প্রধান শিক্ষকের বাসভবন,দুটি হলরুম,বিএনসিসি রুম,কম্পিউটার ল্যাব, সায়েন্স ল্যাব। বিদ্যালয়ের একপাশে একটি শহীদ মিনার রয়েছে।

## একাডেমিক কার্যক্রম
বিদ্যালয়ের মোট ছাত্রসংখ্যা প্রায় ১৫০০। একজন প্রধান শিক্ষক, একজন সহকারী প্রধান শিক্ষক,৩৫জন শিক্ষক বিদ্যালয়ে নিযুক্ত আছেন। শ্রেণি কার্যক্রম চলে সকাল ১০টা থেকে বিকাল ৪টা পর্যন্ত। দুপুর ১টায় টিফিন ব্রেক দেওয়া হয়।

## সহ শিক্ষা কার্যক্রম

* বিএনসিসি
* স্কাউট দল
* বিশ্ব সাহিত্য কেন্দ্র
* বার্ষিক ক্রীড়া প্রতিযোগিতা ও সাংস্কৃতিক অনুষ্ঠান

## উল্লেখযোগ্য শিক্ষার্থী
* ডা. মুহাম্মদ কামাল উদ্দিন (সাবেক বিভাগীয় প্রধান, নিউরোলজি বিভাগ, চট্টগ্রাম মেডিকেল কলেজ হাসপাতাল)
* অধ্যাপক ড. আলী আজগর চৌধুরী (সাবেক প্রক্টর, চট্টগ্রাম বিশ্ববিদ্যালয়)
* অধ্যাপক ড. আলী আরশাদ চৌধুরী (অধ্যাপক, হিসাববিজ্ঞান বিভাগ, চট্টগ্রাম বিশ্ববিদ্যালয়)
* তুহিন শুভ্র সেন (সহকারী অধ্যাপক, ইংরেজি বিভাগ, চট্টগ্রাম বিশ্ববিদ্যালয়)

## তথ্যসূত্র

## বহিঃসংযোগ
বিষয়শ্রেণী:১৮৯৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:চট্টগ্রাম জেলার বিদ্যালয়
বিষয়শ্রেণী:হাটহাজারী উপজেলার শিক্ষাপ্রতিষ্ঠান
বিষয়শ্রেণী:চট্টগ্রাম জেলার শিক্ষাপ্রতিষ্ঠান
উচ্চশিক্ষায়তনিক উপাধি

থাম্ব|upright=0.85|ফ্রান্সের প্যারিস বিশ্ববিদ্যালয়ে "ডক্টর" পদবীধারীদের বৈঠক (১৬শ শতকের অণুচিত্র)
কোনও বিশ্ববিদ্যালয় বা উচ্চশিক্ষা প্রতিষ্ঠানের কোনও শিক্ষার্থী নির্দিষ্ট মেয়াদের জন্য সুপ্রতিষ্ঠিত শিক্ষাক্রম সাফল্যের সাথে সম্পূর্ণ করলে তাকে যে শিক্ষাগত যোগ্যতাসূচক উপাধি প্রদান করা হয়, তাকে **উচ্চশিক্ষায়তনিক উপাধি** বলে। ইংরেজি পরিভাষায় এগুলিকে "ডিগ্রি" বা "অ্যাকাডেমিক ডিগ্রি" বলা হয়। উপাধিগুলি সাধারণত তিনটি স্তরে দেওয়া হয়: স্নাতক, স্নাতকোত্তর ও ডক্টরেট ("শিক্ষক" বা "বিদ্বান" অর্থে)। স্নাতক শিক্ষাস্তর (৩ বা ৪ বছর মেয়াদী) সফলভাবে সম্পন্ন করলে স্নাতক উপাধি (ইংরেজিতে ব্যাচেলর্স ডিগ্রি) প্রদান করা হয়। এর পরে ১ থেকে ২ বছর স্নাতকোত্তর পর্যায়ে বিভিন্ন কোর্সে পড়াশোনা শেষ করে পরীক্ষায় উত্তীর্ণ হলে কিংবা কোনও গবেষণাকর্ম সম্পাদন করলে স্নাতকোত্তর উপাধি (ইংরেজিতে মাস্টার্স ডিগ্রি) প্রদান করা হয়। সবশেষে উচ্চতর পর্যায়ের শিক্ষার্থীরা ডক্টরেট শিক্ষাক্রমে দীর্ঘ সময় ধরে অধ্যয়ন শেষে মৌলিক গবেষণাকর্ম সম্পাদন করার প্রেক্ষিতে ডক্টরেট উপাধি (ইংরেজিতে ডক্টর অফ ফিলসফি) লাভ করতে পারে; ডক্টর হল উচ্চশিক্ষায়তনে প্রদত্ত সর্বোচ্চ উপাধি, যা মূল অর্থে জ্ঞানের কোনও নির্দিষ্ট ক্ষেত্রে পূর্ণাঙ্গ জ্ঞানের অধিকারী এবং ভবিষ্যৎ শিক্ষক হবার যোগ্যতার পরিচায়ক।

এছাড়া বুনিয়াদি শিক্ষাক্রম সম্পূর্ণ করলে বুনিয়াদি উপাধি (ইংরেজিতে ফাউন্ডেশন ডিগ্রি) বা সহযোগী উপাধি (ইংরেজিতে অ্যাসোসিয়েট ডিগ্রি, মূলত মার্কিন কমিউনিটি কলেজগুলিতে ২ বছরের উচ্চশিক্ষাক্রম সমাপ্তিসূচক উপাধি) প্রদান করা হয়। অনেক সময় কোনও কোনও উচ্চশিক্ষাপ্রতিষ্ঠান প্রতিষ্ঠান-বহির্ভূত কোনও ব্যক্তিকে সম্মানসূচক উপাধি, যেমন সম্মানসূচক ডি. লিট. (ডক্টর অফ লেটার্স, "মানববিদ্যায় উচ্চতর ডক্টরেট উপাধি") প্রদান করে থাকে।

পাশ্চাত্যের উচ্চশিক্ষা প্রতিষ্ঠানগুলি ১২শ শতক থেকে উপাধি প্রদান করে আসছে। ইতালির বোলোনিয়া বিশ্ববিদ্যালয় ছিল ডক্টর উপাধি প্রদানকারী প্রধান উচ্চশিক্ষা প্রতিষ্ঠান। অন্যদিকে ফ্রান্সে মাস্টার উপাধিটি বেশি প্রচলিত ছিল। ইউরোপে মধ্যযুগে বিশ্ববিদ্যালয়ের শিক্ষক হবার লক্ষ্যে প্রয়োজনীয় মাস্টার বা ডক্টর সনদ লাভ করার আগে মধ্যবর্তী দুইটি ধাপ বাকালরিয়েট এবং লিসেনশিয়েট-কে নির্দেশ করার জন্য "ডিগ্রি" (অর্থাৎ "মাত্রা") পরিভাষাটি ব্যবহার করা হত। ডক্টর ও মাস্টার উপাধি দুইটির মধ্যে আদিতে তেমন কোনও পার্থক্য ছিল না। কলাবিদ্যা বা ব্যাকরণ বিষয়ে সনদপ্রাপ্ত পণ্ডিতকে মাস্টার বলা হত, অন্যদিকে দর্শন, ধর্মতত্ত্ব, চিকিৎসাশাস্ত্র ও আইনশাস্ত্রে সনদপ্রাপ্ত পণ্ডিতকে ডক্টর বলা হত। পরবর্তীতে ধীরে ধীরে (বিশেষত জার্মানিতে) ডক্টর উপাধিটিকে উচ্চতর উপাধি বা পদবী হিসেবে স্বীকৃতি দেওয়া শুরু হয়, এবং এই প্রথাটিই আজ পর্যন্ত প্রচলিত। একই সময়ে খ্রিস্টান ধর্মরাজ পোপ কিংবা কোনও সম্রাট কখনও কখনও সম্মানসূচক উপাধি বা ডিগ্রি প্রদান করতেন।

## তথ্যসূত্র
মস্তিষ্ককাণ্ড

**মস্তিষ্ককাণ্ড** () মস্তিষ্কের পেছনের একটি অংশ যা শেষে সুষুম্নাকাণ্ড পর্যন্ত বিস্তৃত। মস্তিষ্ককাণ্ডকে মস্তিষ্কের গোড়া হিসেবে বিবেচনা করা যায়। এর অংশগুলোর মধ্যে রয়েছে মধ্য মস্তিষ্ক, পন্স, ও পশ্চাৎমস্তিষ্কের মেডুলা অবলংগাটা। কিছু ক্ষেত্রে অগ্রমস্তিষ্কের কডাল অংশের অন্তর্ভুক্ত আন্তরমস্তিষ্ককেও মস্তিষ্ককাণ্ডের অন্তর্গত হিসেবে ধরা হয়।

মস্তিষ্ককাণ্ড থেকে করোটিকা স্নায়ুর মাধ্যমে মুখ ও ঘাড়ের অংশে মূল চেষ্টীয় (মোটর) ও সংজ্ঞাবহ (সেনসরি) স্নায়ুগুলো বিস্তৃত। তেরো জোড়া করোটিকা স্নায়ুর মধ্যে দশ জোড়া (বা বারো জোড়া, যদি আন্তরমস্তিষ্ককে মস্তিষ্ককাণ্ডের অন্তর্ভুক্ত ধরা হয়) স্নায়ুর উৎপত্তি মস্তিষ্ককাণ্ড অংশে। এটি মস্তিষ্কের অত্যন্ত গুরুত্বপূর্ণ একটি অংশ, কারণ মস্তিষ্ক থেকে শরীরের অন্যান্য সকল অংশে চেষ্টীয় বা আজ্ঞাবহ স্নায়ু ও সংজ্ঞাবহ স্নায়ুর সংযোগ ঘটে মস্তিষ্ককাণ্ডের মধ্য দিয়ে।

হৃৎপিণ্ড ও শ্বাস তন্ত্রের কার্যক্রম নিয়ন্ত্রণে মস্তিষ্ককাণ্ডের মুখ্য ভূমিকা রয়েছে। এটি কেন্দ্রীয় স্নায়ুতন্ত্রের নিয়ন্ত্রণের পাশাপাশি শরীরের চেতনা বজায় রাখা ও ঘুম চক্র নিয়ন্ত্রণেও অত্যাবশ্যক ভূমিকা পালন করে। মস্তিষ্ককাণ্ড শরীরের জীবনরক্ষাকারী বহু কার্যক্রমের নিয়ন্ত্রক, যার মধ্যে রয়েছে, হৃৎস্পন্দন, শ্বাস-প্রশ্বাস গ্রহণ, ঘুম, খাদ্য গ্রহণ, ইত্যাদি।

## তথ্যসূত্র

## বহিঃসংযোগ

* তুলনামূলক স্নায়ুবিজ্ঞান - উইকিঅভিধান 
* http://www.meddean.luc.edu/lumen/Meded/Neuro/frames/nlBSsL/nl40fr.htm 
* http://www.waiting.com/brainanatomy.html 
* https://web.archive.org/web/20140429211747/http://braininjuryhelp.com/video-tutorial/brain-injury-help-video-tutorial/ 
* http://www.martindalecenter.com/MedicalAnatomy_3_SAD.html  
* এনআইএফ অনুসন্ধান - নিউরোসায়েন্স তথ্য ফ্রেমওয়ার্কের মাধ্যমে ব্রেইনস্টেম

বিষয়শ্রেণী:মস্তিষ্ককাণ্ড